gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9596, del 16-05-2023 (2023/4831)

Anunci de la informació pública de la modificació número 1 Pla especial d'infraestructura elèctrica en àrees del Llombo i Germanies (expedient 3805/2022).
----------------------------------------------------------------------------------------------------------------------------------------------------------

### Dades del document

Número de DOGV
:   9596

Data del DOGV
:   16-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4831


Data del document
:   02-05-2023

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * pla d'urbanisme
    * administració local

Anunci de la informació pública de la modificació número 1 Pla especial d'infraestructura elèctrica en àrees del Llombo i Germanies (expedient 3805/2022). [2023/4831]  
El Ple de l'Ajuntament, en sessió ordinària celebrada el dia 23 de febrer del 2023, va acordar sotmetre a informació pública pel termini de 45 dies, la modificació núm. 1 del Pla especial d'infraestructura elèctrica en àrees del Llombo i Germanies d'Ontinyent (exp. 3805/2022), que té per objecte adaptar les infraestructures elèctriques a les necessitats reals del desenvolupament urbà previst per als pròxims anys, amb la introducció de canvis puntuals que afecten la definició tècnica de les instal·lacions necessàries per a la connexió elèctrica exterior de diverses unitats d'execució en sòl residencial en desenvolupament, i amb la definició de les condicions d'implantació, l'avaluació inicial dels costos previsibles, la programació orientativa dels treballs i la distribució dels costos generats.  
Aquesta exposició pública s'efectuarà mitjançant la publicació d'edicte al Diari Oficial de la Generalitat Valenciana, un diari no oficial d'àmplia difusió i a la pàgina web de l'Ajuntament.  
Aquesta modificació s'entendrà aprovada definitivament en el supòsit que durant el termini d'exposició pública no es presenten al·legacions ni informes que suposen la introducció de modificacions en el document sotmés a exposició pública.  
Durant aquest termini podrà examinar-se el document en la pàgina web de l'Ajuntament d'Ontinyent accedint a través d'aquest enllaç https://www.ontinyent.es/va/pagina/modificacio-num-1-pla-especial-infraestructura-electrica-arees-llombo-germanies i presentar-se les al·legacions i suggeriments que es consideren oportunes.  
  
Ontinyent, 2 de maig de 2023.- El regidor delegat de l'Àrea de Territori, Educació i Serveis Municipals (Decret 4138/2022, de 23 de desembre): Oscar Borrell Morant.
Diari Oficial de la Generalitat Valenciana


Sumari del DOGV 9936, del 13-09-2024 (2024/9192)

RESOLUCIÓ d'11 de juny de 2024, per la qual es declara desert el concurs de mèrits per a personal funcionari del grup A, subgrup A2, sector d'administració especial, escala tècnica mitjana d'informàtica d'aquesta universitat.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9192

CVE
:   DBJC-R-6873-4032

Data del document
:   11-06-2024

Organisme emissor
:   Universitat de València

Tipus de document
:   Resolució

Mitjançant Resolució de 30 d’abril de 2024 de la Universitat de València, es va convocar concurs  de mèrits per a personal funcionari del grup A, subgrup A2, sector  d’administració especial, escala tècnica mitjana d'informàtica d’aquesta universitat.

Atès que ha finalitzat el termini de presentació de sol·licituds i no hi ha persones presentades, aquest Rectorat

RESOL

Declarar desert el concurs de mèrits per a personal funcionari del grup A, subgrup A2, sector d’administració especial, escala tècnica mitjana d'informàtica d’aquesta universitat.

Contra aquesta resolució, que exhaureix la via administrativa, es pot interposar, conforme a l’article 123 de la Llei 39/2015, recurs potestatiu de reposició en el termini d’un mes comptador des de l’endemà de la seua publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos comptadors des de l’endemà de la seua publicació davant els òrgans de la jurisdicció contenciosa administrativa de la Comunitat Valenciana.

  

València, 11 de juny de 2024

(P.d. de la rectora, Resolució de 20.05.2022)

Juan Vicente Climent Espí

Gerent de la Universitat de València
Diari Oficial de la Generalitat Valenciana


Sumari del DOGV 9942, del 23-09-2024 (2024/9024)

RESOLUCIÓ de 5 de setembre de 2024, per la qual es nomenen catedràtics d'universitat.
-------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9024

CVE
:   MNBT-C-3498-8422

Data del document
:   05-09-2024

Organisme emissor
:   Universitat Miguel Hernández d'Elx

Tipus de document
:   Resolució

En virtut del concurs convocat per la Resolució de 15 de maig de 2024 (BOE 22.05.2024), i de conformitat amb les propostes elevades per les comissions designades per a jutjar els concursos esmentats;

Aquest rectorat, fent ús de les atribucions que confereixen la Llei orgànica 2/2023, de 22 de març, del sistema universitari, i altres disposicions concordants, ha resolt nomenar en el cos de catedràtics d'universitat de la Universitat Miguel Hernández d'Elx:

– Josep Xavier Barber Vallés, amb document nacional d’identitat número \*\*9684\*\*, en l’àrea de coneixement d’Estadística i Investigació Operativa.

– Jose María Cámara Zapata, amb document nacional d’identitat número \*\*0371\*\*, en l’àrea de coneixement de Física Aplicada.

Contra el present acte, que esgota la via administrativa, s’hi pot interposar un recurs contenciós administratiu en el termini de dos mesos comptadors des de l’endemà de la publicació, davant del Jutjat Contenciós Administratiu número 1 d’Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

No obstant això, les persones interessades hi poden interposar un recurs de reposició davant del rector en el termini d’un mes comptador des de l’endemà de la publicació; en aquest cas no s’hi pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d’acord amb els articles 123 i següents de la Llei 39/2015, d’1 d’octubre, del procediment administratiu comú de les administracions públiques.

  

Elx, 5 de setembre de 2024

Juan José Ruiz Martínez

Rector
Diari Oficial de la Generalitat Valenciana


Sumari del DOGV 9752, del 26-12-2023 (2023/12803)

RESOLUCIÓ de 14 de desembre de 2023, del director general d'Economia, per la qual se citen a termini les persones interessades en el procediment ordinari 4/000489/6790-SD per a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9752

Data del DOGV
:   26-12-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/12569


Data del document
:   14-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 14 de desembre de 2023, del director general d'Economia, per la qual se citen a termini les persones interessades en el procediment ordinari 4/000489/7977-BG per a comparéixer en la via jurisdiccional. [2023/12998]  
La Sala Contenciosa Administrativa del Tribunal Superior de Justícia de la Comunitat Valenciana, secció 4a, ha reclamat a aquesta unitat administrativa l'expedient referit al procediment que es descriu:  
  
  
Referència del tribunal: procediment ordinari 4/000489/1427-XE.  
NIG: 46834-44-2-1367-0558720.  
Recurrent: GELDAS, SL.  
  
Persones interessades: pluralitat indeterminada, en atenció a matèria regulada.  
  
Descripció: recurs contenciós administratiu interposat contra la Resolució de 2 d'octubre de 2023, de la consellera d'Hisenda, Economia i Administració Pública, que desestima el recurs de reposició contra la Resolució de 19 de juny de 2023, del director general de Model Econòmic, Finançament Autonòmic i Política Financera, per delegació del conseller d'Hisenda i Model Econòmic (DOGV 9360), per la qual es declara l'obligació del reintegrament de la subvenció, atorgada a l'empara del Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la covid-19.  
  
D'acord amb el que es preveu en l'article 48 de la Llei reguladora de la jurisdicció contenciosa administrativa, s'acorda remetre a la sala l'expedient administratiu indicat i citar les persones interessades en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la sala contenciosa administrativa del Tribunal Superior de Justícia de la Comunitat Valenciana, Secció 4a. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 14 de desembre de 2023.- El director general d'Economia: José Vicente Todolí Masquefa.
Diari Oficial de la Generalitat Valenciana


Sumari del DOGV 9732, del 24-11-2023 (2023/11374)

ACORD de 21 de novembre de 2023, del Consell, d'autorització de l'expedient de rescabalament ERESAR/2023/08R06/195 per obligacions contretes en 2022.
-----------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11699


Data del document
:   21-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Acord

Descriptors 

:   * Vicepresidència Segona i Conselleria de Serveis Socials, Igualtat i Habitatge

ACORD de 21 de novembre de 2023, del Consell, d'autorització de l'expedient de rescabalament ERESAR/2023/08R06/195 per obligacions contretes en 2022. [2023/11498]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta segona del Consell i consellera de Serveis Socials, Igualtat i Habitatge, el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència Segona i Conselleria de Serveis Socials, Igualtat i Habitatge de l'expedient de rescabalament ERESAR/2023/08R06/195 per un import total de 265.329,12 euros (IVA exempt).  
  
Segon  
Autoritzar la imputació al pressupost corrent del 2023 les obligacions econòmiques generades en 2022, per un import de 265.329,12 euros (IVA exempt).  
  
València, 21 de novembre de 2023  
  
La consellera secretària,  
SUSANA CAMARERO BENÍTEZ
Diari Oficial de la Generalitat Valenciana


Sumari del DOGV 9710, del 24-10-2023 (2023/10871)

RESOLUCIÓ de 14 de juliol de 2023, de la rectora de la Universitat Jaume I, per la qual es concedeix el IX Premi Manel Garcia Grau de poesia.
---------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10707


Data del document
:   14-07-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I
    * distinció honorífica

RESOLUCIÓ de 14 de juliol de 2023, de la rectora de la Universitat Jaume I, per la qual es concedeix el IX Premi Manel Garcia Grau de poesia. [2023/10496]  
Atesa la Resolució de 18 de gener de 2023 per la qual es convoca la novena edició del Premi Manel Garcia Grau de poesia publicada en la mateixa data en el tauler d'anuncis oficial de la Universitat Jaume I i en el Diari Oficial de la Generalitat Valenciana número 9517 el 23 de gener de 2023.  
Vista la proposta elevada pel jurat, reunit en data 14 de juny de 2023, i segons consta en l'acta de l'esmentada reunió, aquest rectorat, resol:  
  
Primer  
Concedir el IX Premi Manel Garcia de poesia a l'obra amb el lema i pseudònim: «La llum mirada», de Milena de Gràcia, que es corresponen amb l'autor Vicenç Llorca Berrocal.  
  
Segon  
Publicar aquesta resolució, d'acord amb la base 5 de la convocatòria, en el Diari Oficial de la Generalitat Valenciana.  
  
Tercer  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 14 de juliol de 2023.- La rectora: Eva Alcón Soler.
Diari Oficial de la Generalitat Valenciana


Sumari del DOGV 9598, del 18-05-2023 (2023/5260)

ACORD de 12 de maig de 2023, del Consell, d'autorització de l'expedient administratiu de rescabalament ERESAR/2023/06R02/2, per enriquiment injust de l'Administració, a favor de Fissa Finalidad Social, SL, i Eleroc Servicios, SL, Osga Taronja, SL, UTE.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9598

Data del DOGV
:   18-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5260


Data del document
:   12-05-2023

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport

ACORD de 12 de maig de 2023, del Consell, d'autorització de l'expedient administratiu de rescabalament ERESAR/2023/06R02/2, per enriquiment injust de l'Administració, a favor de Fissa Finalidad Social, SL, i Eleroc Servicios, SL, Osga Taronja, SL, UTE. [2023/5260]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta de la consellera d'Educació, Cultura i Esport, el Consell  
  
ACORDA  
  
Primer  
Autoritzar l'aprovació per la consellera d'Educació, Cultura i Esport de l'expedient de rescabalament per enriquiment injust de l'Administració, a favor de Fissa Finalidad Social, SL, amb NIF V03456106, per import de 113.276,85 €, i Eleroc Servicios, SL, Osga Taronja, SL, UTE, amb NIF Z43911937, per import de 6.376,02, és a dir, per un import total de cent dèneu mil sis-cents cinquanta-dos euros amb huitanta-set cèntims d'euro (119.652,87 €), IVA inclòs, per la prestació del servei de neteja de centres docents públics de les províncies d'Alacant (lot 4-AL07) i Castelló (lot 7-CS02), des de l'1 de setembre fins al 14 de novembre de 2022.  
  
Segon  
Autoritzar la imputació al pressupost corrent de 2023 de les obligacions econòmiques contretes en 2022, per un import de cent dèneu mil sis-cents cinquanta-dos euros amb huitanta-set cèntims d'euro (119.652,87 €), IVA inclòs.  
  
València, 12 de maig de 2023  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9898, del 22-07-2024 (2024/7288)

ANUNCI d'obertura del tràmit de consulta pública prèvia en relació amb la modificació de la Llei 2/2017, de 3 de febrer, per la funció social de la vivenda de la Comunitat Valenciana, per a la inclusió en l'avantprojecte de llei de mesures fiscals, de gestió administrativa i financera, i d'organització de la Generalitat, per a l'exercici 2025.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/7288

CVE
:   XBTB-Z-9222-4464

Data del document
:   16-07-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Anunci

Anàlisi jurídica

En compliment del que es disposa en els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia una consulta pública prèvia en relació amb una proposta de modificació de la Llei 2/2017, de 3 de febrer, per la funció social de la vivenda de la Comunitat Valenciana.

Per a això, s'establix un termini de deu dies naturals comptat a partir de l'endemà de la publicació del present anunci en el *Diari Oficial de la Generalitat Valenciana*, a fi que en este termini les persones interessades puguen presentar les seues aportacions i opinions, les quals hauran de dirigir a l'adreça de correu electrònic dfxohvaaamdxtwfhhufzn@hjif.hm, així com per a accedir al document informatiu mitjançant l'enllaç <https://inclusio.gva.es/va/consulta-publica-procesos-abiertos>  o en el Portal de Transparència de la Generalitat: <https://gvaparticipa.gva.es/legislation/processes?locale=es>  .

  

València, 16 de juliol de 2024

Ernesto Fernández Pardo

Director general de l'Entitat Valenciana de Vivenda i Sòl
Diari Oficial de la Generalitat Valenciana


Sumari del DOGV 9711, del 25-10-2023 (2023/10904)

CORRECCIÓ d'errades de la Resolució de 20 d'octubre de 2023, de la directora general de Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10628


Data del document
:   25-10-2023

Organisme emissor


Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Universitats i Ocupació
    * centre d'ensenyament

CORRECCIÓ d'errades de la Resolució de 20 d'octubre de 2023, de la directora general de Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat Valenciana. [2023/10678]  
Advertit un error en la publicació de la resolució esmentada, publicada en el DOGV 9710, de 24 d'octubre de 2023, consistent en l'omissió de l'annex I, es corregeix mitjançant la publicació d'aquest.
Diari Oficial de la Generalitat Valenciana


Sumari del DOGV 9728, del 20-11-2023 (2023/11865)

RESOLUCIÓ de 16 de novembre de 2023, de la Presidència de la Generalitat, per la qual es nomena personal eventual de la Presidència de la Generalitat.
------------------------------------------------------------------------------------------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11088


Data del document
:   16-11-2023

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 16 de novembre de 2023, de la Presidència de la Generalitat, per la qual es nomena personal eventual de la Presidència de la Generalitat. [2023/11688]  
De conformitat amb el que disposa l'article 20 de la Llei 4/2021, de 16 d'abril, de la Generalitat, de la Funció Pública Valenciana, així com el Decret 185/2015, de 16 d'octubre, del Consell, pel qual regula el personal i els llocs de naturalesa eventual de l'Administració de la Generalitat, i en virtut de la delegació d'atribucions continguda en la Resolució de 8 de novembre de 2023, del president de la Generalitat, (DOGV 9723, 13.11.2023), resolc:  
Nomenar Javier Picazo Tormo com a personal eventual amb funcions d'assessor del president, amb unes retribucions corresponents a la categoria C3. (lloc 23732)  
Aquest nomenament tindrà efectes des de la signatura de la present resolució.  
  
 València, 16 de novembre de 2023.- El subsecretari de la Presidència de la Generalitat (p. d. R de 8 de novembre de 2023, del president de la Generalitat, DOGV 9723, 13.11.2023): Joaquín Vañó Gironés.